ЈАВНИ ПОЗИВ

ЗА УЧЕШЋЕ У ЈАВНОЈ РАСПРАВИ О НАЦРТУ ЗАКОНА О ИЗМЕНАМА И ДОПУНАМА ЗАКОНА О ДУВАНУ

Министарствo финансија обавештава јавност да ће у периоду од 8. до 28. септембра 2023. године спроводити јавну расправу о Нацрту Закона о изменама и допунама Закона о дувану (у даљем тексту: Нацрт закона).

Јавна расправа о Нацрту закона биће организована у форми онлајн презентације и расправе о Нацрту закона која ће се одржати 15. септембра 2023. године у периоду од 11 до 12.30 часова и 21. септембра 2023. године у периоду од 11 до 12.30 часова.

Министарство финансија позива све заинтересоване учеснике да узму учешће у јавној расправи и да своје примедбе, предлоге и сугестије доставе путем електронске поште на адресу: fiskalni.sektor@mfin.gov.rs или писaним путем на адресу: Министарство финансија, Сектор за фискални систем, Кнеза Милоша 20, 11000 Београд, са назнаком „Јавна расправа – Нацрт закона о изменама и допунама Закона о дувану”.

Примедбе, предлози и сугестије достављају се на обрасцу који се може преузети уз текст Нацрта закона, у садржају наведеном на обрасцу.